Institut za javnu politiku

**Institut za javnu politiku** (en. *Public Policy Institute*) je regionalna think-tank organizacija. Djeluje u regiji Zapadnog Balkana kroz rad kancelarija u Beogradu, Podgorici i Ljubljani.

## Historija 
Institut za javnu politiku je osnovan 1. februara 2013. godine u Podgorici. Kancelarija u Beogradu počela je sa radom 6. decembra 2013. godine, a kancelarija u Ljubljani 30. juna 2014. godine. Osnivači Instituta su profesori Univerziteta u Beogradu: Mijat Damjanović, Nikola Samardžić i Stevan Lilić, slovenski novinar Vanja Vardjan i nekadašnji šef Biroa za komunikacije Vlade Republike Srbije Vladimir Popović, koji je ujedno i direktor Instituta. IJP je nastao iz potrebe za jasnom i profesionalnom podrškom postjugoslavenskoj izgradnji institucija, razvoju javnog političkog diskursa i kulturnoj saradnji zasnovanoj na građanskom individualizmu.

## Aktivnosti 
Institut za javnu politiku je osnovan radi usmjeravanja aktivnog i posvijećenog djelovanja stručnjaka iz svih dijelova Zapadnog Balkana sa višedecenijskim iskustvom u oblastima profesionalizacije medija, promišljanja političke agende, evropskih i trans-atlanskih izazova, bezbjednosti, ljudskih i manjinskih prava, državne uprave, diplomatije, civilnog sektora, nauke i kulture. Cilj Instituta je formuliranje nove nacionalne, regionalne i međunarodne politike postjugoslavenskog prostora kroz sinergiju znanja i stavova iskusnih stručnjaka i javnih aktivista. Promocijom javnog dijaloga i konstruktivnih rješenja, Institut za javnu politiku doprinosi naporima država Zapadnog Balkana da postanu ravnopravni, pouzdani i progresivni partneri u evropskim integracijama i međusobnim odnosima. Jedan od prioriteta tima Instituta za javnu politiku je i usmjerenije angažovanje civilne ekspertize u važnim reformskim procesima koje sprovode države Zapadnog Balkana, poput članstva u Evropskoj uniji i NATO. 

## Projekti 
Nakon inicijalnog istraživanja i analize društvenog i medijskog konteksta u državama Zapadnog Balkana, Institut je razvio i sproveo niz projekata među kojima su:
* Vrijeme je za prava žena i jednakost polova u Crnoj Gori
* NATO Reach Out
* Jačanje administrativnih kapaciteta za sprovođenje politike zaštite životne sredine u Crnoj Gori
* Model NATO Youth Samit
* Civilni odgovor na klijantelizam u medijima – Medijski krug
* Uloga medija u procesu sekuritizacije na Zapadnom Balkanu
* Uloga medija u praćenju R1325 u Crnoj Gori
* Unaprjeđenje zaštite intelektualnog vlasništva
* Simulacija Sjevernoatlanskog savjeta za mlade
* Primjena rezolucije SB UN 1325 Žene, mir i bezbijednost

## Programski odbor 
Pored osnivača, članovi Programskog odbora Instituta za javnu politiku su:
* Anđelka Mihajlov, profesorka Univerziteta u Novom Sadu
* Ante Bošković, advokat
* Pavle Farčić, grafički dizajner
* Čedomir Petrović, dramski umjetnik
* Marija Ćalić, fotografkinja
* Gordana Lazarević, ekonomistkinja
* Marko Kljajević, advokat
* Nikola Šuica, profesor Univerziteta u Beogradu
* Haris Dajč, asistent Filozofskog fakulteta Univerziteta u Beogradu
* Mojca Mavec, novinarka
* Jasna Slamnik, pravnica
* Aleš Ekar, ekonomista
* Zoran Krunić, sociolog
* Barbara Tekavec, pravnica

## Vanjski linkovi 
* Institut za javnu politiku-Zvanična prezentacija

Kategorija:nevladine organizacije